Koshuis-moord: 'Dit is pynlik en baie hartseer' | Maroela Media
Zolile (Zoe) Khumalo (Foto: Sthembele Zolile, Facebook)
Lindiwe Sisulu, minister van internasionale betrekkinge en samewerking, het haar medelye betuig ná die dood van Zolile Khumalo (21), 'n student aan die Mangosutho- Universiteit van Tegnologie (MUT) in Durban. Khumalo is Dinsdagaand by dié universiteit doodgeskiet. Sisulu is ook kansellier van dié universiteit.
Sisulu het haar medelye betuig teenoor die Khumalo-gesin en die hele universiteitsgemeenskap.
Maroela Media het vroeër berig Khumalo, 'n bourekenaarstudent in haar eerste jaar, is Dinsdagaand by die Lonsdale-koshuis doodgeskiet.
"Ek voel diep simpatie vir haar ouers, familie en vriende. Dit is pynlik en baie hartseer. Ons moet meer doen om vroue te beskerm wat vermoor word deur hul vriende of voormalige vriende," het Sisulu gesê.
Die minister het verder gesê sy vertrou dat die regsowerhede die nodige stappe sal doen en 'n duidelike boodskap sal stuur dat Suid-Afrikaners moeg is vir sulke sinnelose moorde en dit nie sal duld nie.
Lt.kol. Thulani Zwane, woordvoerder van die polisie, het gesê 'n voormalige student, 23 jaar oud, het die koshuis besoek en Khumalo toe geskiet.
Die man is op die toneel in hegtenis geneem en sal na verwagting vandag in die hof verskyn. Die motief vir die skietery is nog nie bekend nie, het Zwane gesê.
MUT het die voorval bevestig en gesê die universiteit, studente en personeel is geskok oor die gebeure.
Maroela Media verneem Khumalo en die man wat gearresteer is, was vroeër in 'n verhouding en sy het glo al die afgelope twee weke probeer om die verhouding te verbreek.
Tragies. In haar eerste jaar of in sy eerste jaar. Foto is vroulik?
Die foto is vroulik tog praat julle van 'n student wat in SY eerste jaar is??
Dit is baie tragies, maar die minister kan altyd medelye teenoor familiemoorde uitspreek maar NOOIT teenoor plaasmoorde nie. EK sal nie OPHOU totdat daaraan aandag gegee word nie.
Ek wil net graag weet of mev sisulu nog steeds dink die landsburgers is wetsgehoorsame burgers ?
'n Kind het haar lewe weereens verloor oor n jaloerse ex. Dis absoluut onaanvaarbaar dat vroue so behandel word in die land. Enige een wat dood maak moet lewens lange tronk straf kry. Wanneer gaan ons ooit weer veilig voel. My innige meedelye met die familie en ander student wat die trauma moes ervaar. Rest in Pease Zolile.